Πιο συγκεντρωμένη στην άμυνα και με μεγαλύτερο μαχητική πνεύμα περιμένει να δει την ΑΕΚ επί Μάσιμο Καρέρα ο Κώστας Κετσετζόγλου, όπως τόνισε στον ΣΠΟΡ FM 94,6.



«Θα πρέπει να περιμένουμε μια μαχητική ομάδα που θα είναι πιο σφιχτή πίσω. Δεν θα παίζει πίσω από τη σέντρα, αλλά δεν θα δέχεται τόσο εύκολα φάσεις και γκολ. Αυτό θέλει να δει από το ματς με την Ξάνθη ο Καρέρα. Σε ποια διάταξη θα καταλήξει δεν ξέρουμε ακόμη, αλλά σίγουρα κάθε καλός προπονητής προσαρμόζει την τακτική του στο υλικό που έχει», ανέφερε.



Σχετικά με το μέλλον των Σιμάο και Ζεράλδες είπε: «Η τάση είναι να αποχωρήσουν, αυτή είναι η θέληση του κλαμπ. Από τον Ζεράλδες μπορούσε να πάρει περισσότερα πράγματα η ΑΕΚ, αλλά δεν έγινε. Είχαν γίνει κάποιες συζητήσεις για την διακοπή του δανεισμού του από την Σπόρτινγκ. Ο Σιμάο είναι πιο δύσκολη περίπτωση γιατί έχει συμβόλαιο».



